## Uredba o posebnom porezu na naftne derivate

### NN 47/1994 (16.6.1994.), Uredba o posebnom porezu na naftne derivate

# VLADA REPUBLIKE HRVATSKE

Na temelju članka 1. stavka i Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", br. 94/93.), Vlada Republike
Hrvatske je na sjednici održanoj 16. lipnja 1994. donijela

## UREDBU

### O POSEBNOM POREZU NA NAFTNE DERIVATE

I. TEMELJNE ODREDBE

Članak 1.

Ovom Uredbom ureduje se oporezivanje naftnih derivata koji se proizvode
i prodaju u Republici Hrvatskoj, izvoze iz Republike Hrvatske te uvoze
u carinsko područje Republike Hrvatske.

Članak 2.

Posebni porez na naftne derivate prihod je državnog proračuna.

II. PREDMET OPOREZIVANJA

Članak 3.

Pod naftnim derivatima u smislu ove Uredbe razumijevaj u se :

1. motorni benzini (MB-98, MB-80, BMB-95 i BMB-91), kao i ostale vrste
olovnih i bezolovnih benzina neovisno o oktanskoj vrijednosti i komercijalnom
nazivu,

2. dizelska goriva (D-1, D-2 i D-3),

3. ulje za loženje ekstra lako i lako specijalno (EL i LS),

4. sve vrste mazuta,

5. ukapljeni naftni plin,

6. mlazno gorivo i zrakoplovni benzin,

7. sve vrste petroleja.

III. POREZNI OBVEZNIK

Članak 4.

Porezni obveznici posebnog poreza na naftne derivate iz članka 3. ove
Uredbe jesu proizvođač i uvoznik naftnih derivata te nadležno tijelo državne
uprave za robne rezerve.

IV. POREZNA OSNOVICA I VISINA POREZA

Članak 5.

Posebni porez na naftne derivat,e iz članka 3. točke 1., 2. i 3. ove
Uredbe plaća se po litri derivata pri temperaturi + 15 stupnjeva C, i to:

1. motorni benzini (MB-98 i MB-86), kao i ostale vrste olovnih benzina
neovisno o oktanskoj vrijednosti i komercijalnom nazivu 1,90 kuna

2. motorni benzini (BMB-98, BMB-95 i BMB-91), kao i ostale vrste bezolovnih
benzina neovisno o oktanskoj vrijednosti i komercijalnom nazivu 1,60 kuna

3. dizelska goriva (D-1, D-2 i D-3) 1,40 kuna

4. ulje za loženje ekstra lako i lako specijalno (EL i LS) 0,30 kuna

(2) Posebni porez na naftne derivate iz članka 3. točke 4., 5., 6. i
7. ove Uredbe plaća se po kilogramu neto-težine derivata, i to:

1. mazut 0.00 kuna

2. mlazno gorivo i zrakoplovni benzin 0,00 kuna

3. ukapljeni naftni plin 0,00 kuna

4. sve vrste petroleja 0,00 kuna

V. NASTANAK POREZNE OBVEZE

Članak 6.

Obveza obračunavanja posebnog poreza na naftne derivate nastaje :

1. u trenutku isporuke derivata iz skladišta proizvodača, odnosno iz
veleprodajnog skladišta poreznog obveznika,

2. u trenutku carinjenja odnosno nastanka obveze plaćanja carine i drugih
uvoznih davanja ako se naftni derivati isporučuju izravno krajnjim potrošačima.

VI. OBRAČUNAVANJE I PLAĆANJE POSEBNOG POREZA

Članak 7.

Porezni obveznici iz članka 4. ove Uredbe, moraju nadležnoj ispostavi
Porezne uprave prema svome sjedištu prijaviti mjesto i smještaj proizvođačkih
i veleprodajnih skladišta naftnih derivata. Prijava se mora podnijeti u
roku od 8 dana od dana stupanja na snagu ove Uredbe, odnosno 8 dana prije
puštanja skladišta u promet. Prijava mora sadržavati :

1. vrstu derivata koja se skladišti,

2. zapreminu skladišnog prostora (rezervoara) u litrama: odnosno kilogramima
po vrsti derivata,

3. popis rezervoara prema broju,

4. tvornički broj rezervoara - evidencijski broj.

Članak 8.

(1) Porezni obveznik iz članka 4. ove Uredbe sam obračunava i plaća
posebni porez na naftne derivate.

(2) Ako uvoznik uvezene naftne derivate skladišti u svoje veleprodajno
skladište, obvezan je nadležnoj carinarnici o tome dati pismenu izjavu
radi neobračunavanja posebnog poreza.

(3) Pismenu izjavu iz stavka 2 ovoga članka porezni obveznik mora priključiti
uz carinsku deklaraciju.

(4) Iznimno pri uvozu naftnih derivata koji se isporučuju izravno krajnjim
potrošačima posebni porez obračunava carinarnica u skladu sa carinskim
propisima.

Članak 9.

Carinarnica preko koje je obavljen uvoz naftnih derivata, obvezna je
nadležnoj ispostavi Porezne uprave prema sjedištu uvoznika dostaviti kopije
carinskih deklaracija do kraja mjeseca za derivate uvezene u prethodnom
mjesecu. Članak to.

(1) Porezni obveznik iz članka 4. ove Uredbe plača posebni porez u roku
od 30 dana od dana isporuke.

(2) Iznimno od stavka 1. ovoga članka, uvoznici naftnih derivata koji
derivate isporučuju izravno krajnjim potrošačima porez plaćaju u rokovima
za plaćanje carine i carinskih davanja, u skladu sa carinskim propisima.

(3) Porezni obveznici koji ne naplate izvezene naftne derivate u roku
od 120 dana od dana izvoza ili u tom roku ne osiguraju dokaze o izvozu
u smislu članka 12. stavka 1 točke 1. ove Uredbe, obvezni su obračunati
i uplatiti poseban porez istekom toga roka.

VII. ISKAZIVANJE POSEBNOG POREZA I DOSTAVLIANJE IZVJEŠĆA

Članak 11.

(1) Porezni obveznici moraju nadležnoj ispostavi Porezne uprave dostaviti
mjesečno i godišnje izvješće o proizvedenim, uvezenim i prerađenim količinama
sirove nafte i naftnih derivata te o obračunatom i plaćenom posebnom porezu.

(2) Izvješća iz stavka 1. ovoga članka treba dostaviti mjesečno do 15.
u mjesecu za protekli mjesec i godišnje do 31. siječnja tekuće godine za
proteklu godinu.

(3) Porezni obveznici moraju popisati zalihe sirove nafte i naftnih
derivata na dan 31. prosinca i popis dostaviti u prilogu godišnjeg izvjšća
iz stavka 2. ovoga članka.

VIII. OSLOBAĐANJA OD PLAĆANJA POSEBNOG POREZA

Članak 12.

(1) Posebni porez na naftne derivate ne plaća se:

1. pri izvozu naftnih derivata u inozemstvo što ga obave porezni obveznici
uz dokaz o izvozu (kopija izvozne carinske deklaracije s potvrdom nadležne
carinarnice da je obavljeno izvozno carinjenje i da su naftni derivati
napustili teritorij Republike Hrvatske) i dokaz da je naplata obavljena
u skladu s propisima kojima je uređeno vanjskotrgovinsko i devizno poslovanje,

2. pri isporukama uvezenih naftnih derivata u skladište poreznog obveznika,

3. pri isporukama naftnih derivata iz skladišta poreznog obveznika u
njegovo skladište veleprodaje,

4. pri isporukama naftnih derivata iz jednog veleprodajnog skladišta
u drugo skladište istog poreznog obveznika,

5. pri isporukama naftnih derivata iz skladišta proizvođača i uvoznika
u skladište tijela državne uprave za robne rezerve,

6. pri uzimanju ulja za loženje mazuta i ukapljenog naftnog plina što
ga obavi proizvođač naftnih derivata u rafineriji za potrebe proizvodnje
derivata,

(2) Ako se izvezu naftni derivati iz članka 3. ove Uredbe na koje je
plaćen posebni porez izvoznici imaju pravo na povrat plaćenog posebnog
poreza. Zahtjev za povrat posebnog poreza s dokazima o obavljenom izvozu
i naplati iz stavka 1. točke 1. ovoga članka podnosi se nadležnoj ispostavi
Porezne uprave prema sjedištu izvoznika,

IX. IZVJEŠČIVANJE POREZNE UPRAVE O IZVOZU NAFTNIH DERIVATA

Članak 13.

Porezni obveznik mora nadležnoj ispostavi Porezne uprave, prema svome
sjedištu do kraja mjeseca za izvozne isporuke obavljene u prethodnom mjesecu
dostaviti kopije izvoznih carinskih deklaracija s potvrdom nadležne carinarnice
da je obavljeno izvozno carinjenje te da su naftni derivati napustili teritorij
Republike Hrvatske.

X. MJERENJE I OZNAČAVANJE ISPORUČENIH KOLIČINA NAFTNIH DERIVATA

Članak 14.

(1) Porezni obveznici moraju isporučene količine naftnih derivata iz
članka 3. točke 1., 2. i 3. ove Uredbe mjeriti volumetrom, a naftne derivate
iz točke 4., 5., 6. i 7. vagom.

(2) Isporučene količine naftnih derivata ne mogu se mjeriti ni volumetrom
ni vagom ako ih prethodno nije ovjerio Državni zavod za normizaciju i mjeriteljstvo
i koje nije dodatno plombirala nadležna ispostava Porezne uprave.

(3) Nadležna ispostava Porezne uprave prema mjestu isporuke naftnih
derivata, pored dodatnog plombiranja volumetra i vage iz stavka 2. ovoga
članka, plombira i prateće cjevovode, armature, komandne razvodne ormariće,
osigurače i drugo što je u svezi s mjerenjem isporučenih količina naftnih
derivata.

(4) Popravak. zamjena, ovjeravanje i druge radnje koje zahtijevaju skidanje
plombe koju je stavila Porezna uprava u smislu stavka 3. ovoga članka,
ne mogu se obaviti bez prisustva ovlaštenog službenika Porezne uprave.

(5) Pri svakom skidanju ili stavljanju plombe ovlašteni službenik Porezne
uprave mora sastaviti zapisnik i u njemu obvezatno navesti razlog skidanja
plombe te stanje totalizatora volumetra prilikom skidanja i ponovnog stavljanja
plombe, a glede vage-stanje ovjeravanja. Primjerak zapisnika treba uručiti
poreznom obvezniku, a izvornik pohraniti u Poreznoj upravi.

Čtanak 15.

Porezni obveznici iz članka 4. ove Uredbe obvezni su prije isporuke
oporezivih količina ulja za loženje (ekstra lako i lako specijalno) obojiti
ga crvenom bojom uz dodavanje indikatora (markera) prema važećim propisima
o standardima.

XI. OBVEZA VOĐENJA EVIDENCIJA I NADZOR

Članak 16.

(1) Ulje za loženje (ekstra lako i lako specijalno) iz članka 3. ove
Uredbe ne smije se koristiti za pogon motornih vozila, vozila na motorni
pogon, plovnih objekata ili drugih motora.

(2) Nadzor nad uporabom i korištenjem ulja za loženje, u smislu stavka
1. ovoga članka. obavljaju ovlaštene osobe prometne i Financijske policije
te tržišnog i poreznog nadzora.

(3) Ako se pri nadzoru motornih vozila, vozila na motorni pogon, plovnih
objekata ili drugih motora utvrdi da se ulje za loženje koristi kao pogonsko
gorivo, vlsniku vozila, plovnog objekta ili drugog motora oporezuju se
one količine koje odgovaraju obujmu spremnika pogonskog goriva uvećane
deset puta, i to posebnim porezom u smislu članka 5. ove Uredbe koji je
propisan za dizelska goriva.

(4) Posebni porez iz stavka 3. ovoga članka, na temelju nalaza nadzornog
tijela iz stavka 2. ovoga članka, obračunava i naplačuje nadležna ispostava
Porezne uprave prema mjestu sjedišta odnosno prebivališta vlasnika motornog
vozila, vozila na motorni pogon, plovnog objekta ili drugog motora.

Članak 17.

Nadzor nad obračunavanjem i plaćanjem posebnog poreza na naftne derivate,
popisom zaliha i vodenjem evidencije u svezi s proizvodnjom, uslužnom preradom,
uvozom, izvozom, prodajom u tuzemstvu, skladištenjem i transportom obavljaju
Porezna uprava i Financijska policija.

XII. KAZNENE ODREDBE

Članak 18.

(1) Novčanom kaznom u iznosu od 40.000,00 do 2.000.000.00 kuna za prekršaj
će se kazniti porezni obveznik:

1. ako u propisanom roku nadležnoj ispostavi Porezne uprave - ne podnese
prijavu ili ako ne prijavi mjesto i smještaj proizvođačkog i veleprodajnog
skladišta (članak 7.), - ne podnese prijavu ili ako podnese prijavu koja
u sebi ne sadrži podatke iz članka 7. ove Uredbe;

2. ako ne obračuna ili ne obračuna točan posebni porez (članak 4. i
članak 8. stavak 1.);

3. ako ne plati posebni porez u propisanom roku i na propisani račun
(članak 10. stavak 1.);

4. ako ne podnese ili u propisanom roku ne podnese mjesečno i godišnje
izvješće o proizvedenim. uvezenim i prerađenim količinama nafte i naftnih
derivata članak 11. stavak 1. i 2.);

5. ako u propisanom roku ne dostavi ispostavi Porezne uprave inventurno
stanje zaliha sirove nafte i naftnih derivata (članak 11. stavak 3.);

6. ako nadležnoj ispostavi Porezne uprave u propisanom roku ne dostavi
kopije izvoznih carinskih deklaracija (članak 13.);

7. ako isporučene količine naftnih derivata ne mjeri volumetrom ili
vagom (članak 14. stavak 1.);

8. ako isporučene količine naftnih derivata mjeri neovjerenim i neplombiranim
volumetrom, ili neovjerenom vagom (članak 14. stavak 2.);

9. ako skine plombu bez prisustva ovlaštenog službenika Porezne uprave
(članak 14. stavak 4.);

10. ako crvenom bojom uz dodavanje indikatora ne oboji isporučene količine
ulja za loženje (članak 15.);

11. ako ne popiše zalihe naftnih derivata (članak 22.);

12. ako posebni porez na popisane zalihe ne obračuna i ne uplati u propisanom
roku (članak 22.);

13. ako zapisnik o popisu zaliha ne dostavl u propisanom roku (članak
22.);

14. ako u propisanom roku ne ugradi volumetre za mjerenje isporučenih
količina naftnih derivata (članak 22 stavak 2.).

Članak 19.

(1 ) Novčanom kaznom u iznosu od 1.000,00 do 40.000,00 kuna za prekršaj
će se kazniti fizičke osoba ili pravna osoba - vlasnik motornog vozila,
vozila na motorni pogon, plovnog objekta ili drugog motora ako ulje za
loženje koristi kao pogonsko gorivo (članak 16. stavak 3).

(2) Za prekršaj iz stavka 1. ovoga članka učinjen ponovno u roku od
tri godine, uz novčanu kaznu, može se izreči i zaštitna mjera oduzimanja
motornog vozila, vozila na motorni pogon, plovnog objekta ili drugog motora
kojim je učinjeno takvo djelo.

XIII. PRIJELAZNE ODREDBE

Članak 20.

Glede žalbenog postupka, obnove postupka, zastare, obračunavanja, naplate
i povrata poreza te vođenja prekršajnog postupka primjenjuju se odredbe
Zakona o porezu na dohodak.

Članak 21.

Podrobnije propise o primjeni odredaba iz članaka 7., 8., 10., 11, 12.
i 24. ove odredbe donosi ministar financija.

Članak 22.

(1) Porezni obveznici iz članka 14. i 15. Zakona o porezu na promet
proizvoda i usluga ("Narodne novine", br. 36/91., 73/81.,18/92.,
25/93., 13/94., 22/94. i 28/94.) koji naftne derivate iz članka 3. ove
Uredbe prodaju krajnjim potrošačima te uvoznici i veleprodaja koji nisu
obveznici posebnog poreza u smislu članka 4. ove Uredbe, obvezni su popisati
zalihe naftnih derivata sa stanjem na dan 30. lipnja 1994. godine i o tome
sastaviti zapisnik po vrstama i količinama, obračunati posebni porez na
utvržene zalihe i uplatiti ga u roku od 30 dana od dana popisa Porezni
obveznici iz članka 4. ove Uredbe obvezni su samo popisati zalihe na dan
30. lipnja 1994. godine. Zapisnik o obavljenom popisu zaliha naftnih derivata
treba dostaviti nadležnoj ispostavi Porezne uprave na području koje se
nalazi sjedište poduzeća ili radnje, i to najkasnije do 4. srpnja 1994.
godine.

(2) Porezni obveznici moraju nabaviti, ovjeriti i ugraditi volumetre
za mjerenje isporučenih količina naftnih derivata iz članka 3. točke 1,
2. i 3 ove Uredbe najkasnije do 31. prosinca 1994. godine.

(3) Do 31. prosinca 1994. godine porezni obveznici mogu mjeriti vagom
isporučene količine naftnih derivata iz članka 3. točke 1., 2. i 3. ove
Uredbe.

Članak 23.

(1) Iznimno od odredbi članka 2. ove Uredbe u 1994. godini posebni porez
na naftne derivate zajednički je prihod državnoga proračuna i Hrvatskih
cesta.

(2) Udio Hrvatskih cesta u zajedničkomu prihodu iz stavka 1. ovoga članka
utvrđuje Vlada Republike Hrvatske.

(3) Zajednički prihod iz ovoga članka raspoređuje se preko posebnog
računa.

Članak 24.

Ova Uredba stupa na snagu danom objave u "Narodnim novinama",
a primjenjuje se od 1. srpnja 1994. godine.

Klasa: 410-19/94-01/03

Urbroj: 5030105-94 -7

Zagreb, 16. lipnja 1994.

Potpredsjednik

**Vladimir Šeks, v. r.**

Uredba, NN 47/1994-814